208 Službeni list Europske unije 03/Sv. 34 32008R1029 L 278/6 SLUŽBENI LIST EUROPSKE UNIJE 21.10.2008. UREDBA KOMISIJE (EZ) br. 1029/2008 od 20. listopada 2008. o izmjeni Uredbe (EZ) br. 882/2004 Europskog parlamenta i Vijeća radi ažuriranja upute na određene europske norme (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu (EZ) br. 882/2004 Europskog parla- menta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (!), a posebno njezin članak 64. stavak 2., budući da: (1) — Uredbom (EZ) br. 882/2004 utvrđuje se usklađeni okvir općih pravila za organizaciju službenih kontrola koje se provode radi provjere pridržavanja propisa o hrani i hrani za životinje te pravila o zdravlju i dobrobiti životi- nja. (2) U skladu s člankom 12. Uredbe (EZ) br. 882/2004 nadležno tijelo određuje laboratorije koji mogu provoditi analize uzoraka uzetih tijekom službenih kontrola. Ti laboratoriji moraju biti akreditirani u skladu s određenim europskim normama. (3) — Europski odbor za normizaciju (CEN) razvio je europske norme (norme EN) koje odgovaraju svrsi Uredbe (EZ) br. 882/2004, a posebno za akreditaciju laboratorija. (4) CEN je zamijenio europske norme EN 45002 ,Opći kriteriji za procjenu ispitnih laboratorija" i EN 45003 ,Sustav ovlašćivanja ispitnih laboratorija i laboratorija za umjeravanje - Opći zahtjevi za rad i priznavanje" normom EN ISOJ/IEC 17011 ,Opći zahtjevi za akredita- cijska tijela koja akreditiraju tijela za ocjenu sukladnosti". Stoga je primjereno ažurirati uputu na te europske norme u članku 12. Uredbe (EZ) br. 882/2004. (5) — Stoga Uredbu (EZ) br. 882/2004 u skladu s time treba izmijeniti. (6) — Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja, DONIJELA JE OVU UREDBU: Članak 1. Članak 12. Uredbe (EZ) br. 882/2004 mijenja se kako slijedi: 1. Članak 12. stavak 2. točka (b) zamjenjuje se sljedećim tekstom: ,(b) EN ISO/IEC 17011 ,Opći zahtjevi za akreditacijska tijela 9 koja akreditiraju tijela za ocjenu sukladnosti'. 2. Članak 12. stavak 2. točka (c) briše se. Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 20. listopada 2008. () SL L 165, 30.4.2004., str. 1. Ispravljeno u: SL L 191, 28.5.2004., str. 1. Za Komisiju Androulla VASSILIOU Članica Komisije